En l'anyo 2003, bi heba alto u baixo 34.000 fablants en o mundo, o 85% d'ells viviban en 333 comunidatz en Canadá y a resta, un 15% en 123 comunidatz en os Estaus Unius. Os adultos canadienses son formaus por un regular en l'alemán biblico (predecesor creyau por Martín Lutero de l'actual alemán stándard) que fan servir en a suya forma escrita, en cuentas de l'aleman stándard que ye emplegau en os Estaus Unius ta as actividatz relichiosas. Os ninos aprenden anglés en a escuela; tenendo os hutteritas canadienses un conoiximiento funcional de l'anglés. O hutterita ye un dialecto que no se gosa escribir, encara que en agosto de 2006 a escritora hutterita Linda Maendel quitó un libro d'historias ta ninos dito Lindas Glücklicher Tag (O día feliz de Linda) en que totz os dialogos yeran escritos en iste dialecto. Maendel tamién ye treballando en a publicación de quantas historias biblicas escritas en hutterita.